Diari Oficial de la Generalitat Valenciana


Sumari del DOGV 2229, del 17-03-1994 (1994/830906)

ACORD de 7 de març de 1994, del Govern Valencià, pel qual s'acorda la renovació de la concessió d'una emissora de radiodifusió sonora en ones mètriques amb modulació de freqüència a la localitat d'Alcoi.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2229

Data del DOGV
:   17-03-1994

Secció del DOGV
:   ALTRES DISPOSICIONS

Número del document
:   1994/830906


Data del document
:   07-03-1994

Organisme emissor
:   Presidència de la Generalitat

Tipus de document
:   Acord

ACORD de 7 de març de 1994, del Govern Valencià, pel qual s'acorda la renovació de la concessió d'una emissora de radiodifusió sonora en ones mètriques amb modulació de freqüència a la localitat d'Alcoi. [94/1679]  
El Govern Valencià, en la reunió del dia 7 de març de 1994, adoptà l'acord següent:  
Per Ordre Ministerial d'11 d'agost de 1982, publicada en el Butlletí Oficial de l'Estat de 14 d'agost de 1982, s'elevà a definitiva la concessió provisional de l'emissora de radiodifusió sonora en ones mètriques amb modulació de freqüència a la localitat d'Alcoi a favor del Sr. Jesús Raduán Pascual.  
El 27 de juliol de 1984, a proposta de la Direcció General de Mitjans de Comunicació Social, el Ministeri de la Presidència autoritzà la transferència de la concessió del servei públic de radiodifusió sonora en ones mètriques amb modulació de freqüència a la localitat d'Alcoi a favor de la societat mercantil Radio Alcoy, SL.  
El venciment de la concessió, autoritzada per un termini de deu anys, d'acord amb el que preveu la disposició addicional 6.2.a) de la Llei d'Ordenació de les Telecomunicacions, i l'article 10 del Decret 40/1989, de 13 de març, del Govern Valencià, es va produir l'11 d'agost de 1992.  
La Direcció General de Mitjans de Comunicació Social i Relacions Informatives va requerir l'entitat concessionària perquè aportés aquells documents en virtut dels quals es pogués procedir a la renovació de la concessió. Com a conseqüència de l'estudi d'aquests, a proposta de la Presidència de la Generalitat Valenciana, el Govern Valencià  
ACORDA  
Renovar la concessió de l'emissora de radiodifusió sonora en ones mètriques amb modulació de freqüència a la localitat d'Alcoi, en favor de Radio Alcoy, SL, per un període de deu anys, d'acord amb el que preveu la disposició addicional 6.2.a) de la Llei d'Ordenació de les Telecomunicacions i l'article 10 del Decret 40/1989, de 13 de març, del Govern Valencià.  
El termini de deu anys a què es refereix el paràgraf anterior començarà a comptar des del 12 d'agost de 1992.  
La renovació implica per al concessionari l'acatament de totes les obligacions imposades tant per la Llei d'Ordenació de les Telecomunicacions com per l'article 6 del Decret 40/1989, de 13 de març, del Govern Valencià, i d'altres disposicions que siguen d'aplicació durant el període de vigència, i el seu incompliment podrà originar-ne la revocació.  
Contra aquest acord, que posa fi a la via administrativa, escau interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la notificació o publicació d'aquest acord en el Diari Oficial de la Generalitat Valenciana, de conformitat amb allò establert en els articles 48, 109. c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de la citada Llei 30/1992), sense perjudici que els interessats puguen exercir qualsevol altre recurs que estimen oportú.  
València, 7 de març de 1994  
El conseller secretari del Govern Valencià,  
LUIS BERENGUER FUSTER